
Проектът се осъществява с финансовата подкрепа на

ДОКЛАД
КЛУБ "БЪЛГАРЧЕ"


Клуб "Българче" цели да запознае малките възпитаници на 2 СОУ "Акад. Емилиян Станев", избрали да се включат в този клуб, с голямото богатство на българския танцов фолклор и да положи основите - първите стъпки в българския екзерсис. Идеята на проекта е да разкрие пред малките ентусиасти различните фолклорни области и характерните за тях обичаи, нрави, танци и игри.
Постепенното навлизане  във всяка една от етнографските области - Северняшка етнографска област, Шопска етнографска област, Тракийска, Добруджанска и Пиринска, преминава през овладяването на основните танцови техники, характерни за българските танци, отделни стъпки, цели движения и цели комбинации. След овладяването на материала за всяка една област се преминава към създаването на танц, характерен за определената област. 
Всичко това се постига много старателно с постоянно повторение на предходно взетия материал и доовладяване на материята.
Дейността на клуб "Българче" представлява организиране и осмисляне на свободното време на учениците през тяхното свободно време като запазят българското в себе си и се запознаят с уникалността на българското танцово изкуство и магията на фолклора на България. 
[bookmark: _GoBack]Честите представителни изяви на групите на клуб "Българче" дават възможност на децата да представят наученото и да покажат пред публика подготвените танци. Най-голямото постижение на тазгодишния клуб е официалната покана от кметството на град Бурса, Турция, участниците в клуб "Българче" да представят България на Международен детски фолклорен фестивал в периода 20-24 април 2015 г.  

